Nafarroako Parlamentuko Mahaiak, 2020ko urriaren 26an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Pedro José González Felipe jaunak aurkezturiko galdera, konfinamendu-egoeran dauden ikasleen ebaluazio-probei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko urriaren 26an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Pedro González Felipe jaunak, Legebiltzarreko Erregelamenduko 188. artikuluan eta hurrengoetan ezarritakoaren babesean, galdera hau aurkezten du, Hezkuntza Departamentuak idatziz erantzun diezaion:

• Zer jarraibide eman dizkie Hezkuntza Departamentuak Bigarren Hezkuntzako, Batxilergoko eta Lanbide Heziketako ikastetxeei, nola jokatu jakiteko ikasleren batek ohiko ebaluazio-probak egiteko aukera galduz gero, COVID-19aren pandemiak eragindako konfinamendu-egoera baten ondorioz?

Iruñean, 2020ko urriaren 1ean

Foru parlamentaria: Pedro González Felipe